|  |  |  |
| --- | --- | --- |
| ΕΛΛΗΝΙΚΗ ΔΗΜΟΚΡΑΤΙΑ |  |  |
|  |  | **Διατμηματικό Πρόγραμμα Μεταπτυχιακών Σπουδών**  **«Επιστήμη και Τεχνολογία Πολυμερών και Σύνθετων Υλικών**  ΣΥΜΜΕΤΕΧΟΝΤΑ ΤΜΗΜΑΤΑ  ΧΗΜΙΚΩΝ ΜΗΧ/ΚΩΝ (επισπεύδον)  ΕΠΙΣΤΗΜΗΣ ΤΩΝ ΥΛΙΚΩΝ  ΜΗΧ/ΓΩΝ & ΑΕΡΟΝΑΥΠΗΓΩΝ ΜΗΧ/ΚΩΝ  ΧΗΜΕΙΑΣ |

ΠΡΟΚΗΡΥΞΗ

Διατμηματικού Προγράμματος Μεταπτυχιακών Σπουδών

«ΕΠΙΣΤΗΜΗ ΚΑΙ ΤΕΧΝΟΛΟΓΙΑ ΠΟΛΥΜΕΡΩΝ ΚΑΙ ΣΥΝΘΕΤΩΝ ΥΛΙΚΩΝ»

για την εισαγωγή τριάντα (30) μεταπτυχιακών φοιτητών

για το ακαδημαϊκό έτος 2022-2023

<http://polymers-composites.upatras.gr/>

Η Ειδική Διατμηματική Επιτροπή του Διατμηματικού Π.Μ.Σ. «ΕΠΙΣΤΗΜΗ ΚΑΙ ΤΕΧΝΟΛΟΓΙΑ ΠΟΛΥΜΕΡΩΝ ΚΑΙ ΣΥΝΘΕΤΩΝ ΥΛΙΚΩΝ», στην Συνεδρίαση της με αριθμ. **20/19.05.2022** αποφάσισε την προκήρυξη για την εισαγωγήμεταπτυχιακών φοιτητών στα πλαίσια λειτουργίας του Διατμηματικού Π.Μ.Σ. στην «ΕΠΙΣΤΗΜΗ ΚΑΙ ΤΕΧΝΟΛΟΓΙΑ ΠΟΛΥΜΕΡΩΝ ΚΑΙ ΣΥΝΘΕΤΩΝ ΥΛΙΚΩΝ» για το ακαδημαϊκό έτος 2022-2023.

Το πρόγραμμα απονέμει: Δίπλωμα Μεταπτυχιακών Σπουδών (Δ.Μ.Σ.) (διάρκειας 3 εξαμήνων).

Οι μεταπτυχιακοί φοιτητές ακολουθούν πρόγραμμα που οδηγεί στην απονομή Διπλώματος Μεταπτυχιακών Σπουδών. Στα πλαίσια του προγράμματος αυτού εκπονείται ερευνητική εργασία σε πεδία επιλογής των μεταπτυχιακών φοιτητών (<http://polymers-composites.upatras.gr/> Πεδία Διπλωματικών Εργασιών).

Οι μεταπτυχιακοί φοιτητές δύνανται, εφ’ όσον το επιθυμούν, να συνεχίσουν για Διδακτορικό Δίπλωμα σε κάποιο από τα συμμετέχοντα Τμήματα (Επιστήμης των Υλικών, Μηχανολόγων και Αεροναυπηγών Μηχ/κών, Χημείας και Χημικών Μηχανικών).

Γίνονται δεκτοί πτυχιούχοι των Τμημάτων Επιστήμης των Υλικών, Φυσικής, Χημείας, Χημικών Μηχανικών, Μηχανολόγων & Αεροναυπηγών Μηχανικών και απόφοιτοι άλλων Τμημάτων Σχολών Θετικών Επιστημών και Πολυτεχνικών Σχολών των ΑΕΙ της ημεδαπής ή αντιστοίχων Τμημάτων της αλλοδαπής καθώς και πτυχιούχοι Τμημάτων των ΤΕΙ, συναφών κατευθύνσεων προς τα αναγραφόμενα Τμήματα, σύμφωνα με τις προϋποθέσεις που έχει ορίσει η Ειδική Διατμηματική Επιτροπή, τα προβλεπόμενα στον κανονισμό των Μεταπτυχιακών Σπουδών του Πανεπιστημίου και το άρθρο 16 του Ν. 2327/95.

Οι ενδιαφερόμενοι καλούνται να συμπληρώσουν **ηλεκτρονικά στην διεύθυνση**  [<https://matrix.upatras.gr/sap/bc/webdynpro/sap/zups_pg_adm>](https://matrix.upatras.gr/sap/bc/webdynpro/sap/zups_pg_adm) **μέχρι** **19/09/2022 αίτηση υποψηφιότητας.** Αίτηση ενδιαφέροντος μπορούν να υποβάλλουν και τελειόφοιτοι των παραπάνω Τμημάτων Πανεπιστημίων και Τ.Ε.Ι. της ημεδαπής, οι οποίοι θα καταθέσουν Βεβαίωση Περάτωσης Σπουδών.

Απαραίτητα δικαιολογητικά:

1. Αίτηση μέσω συνδέσμου  [<https://matrix.upatras.gr/sap/bc/webdynpro/sap/zups_pg_adm>](https://matrix.upatras.gr/sap/bc/webdynpro/sap/zups_pg_adm).
2. Πιστοποιητικό αναλυτικής βαθμολογίας.
3. Πρόσφατο βιογραφικό σημείωμα.
4. Φωτοτυπία αστυνομικής ταυτότητας.
5. Αντίγραφο πτυχίου/διπλώματος (αν υπάρχει).
6. Επιστημονικές δημοσιεύσεις (αν υπάρχουν).
7. Αποδεικτικό ξένης γλώσσας.
8. Τρεις [συστατικές επιστολές](../../../ΔΠΜΣ_Επιστήμη%20&%20Τεχνολογία%20Πολυμερών%20&%20Σύνθετων%20Υλικών/ΕΝΤΥΠΑ_ΔΠΜΣ/Συστατική%20Επιστολή.docx) (σχετικό έντυπο χορηγείται από τη Γραμματεία, ενώ υπάρχει και στην ιστοσελίδα

του Τμήματος)

1. Γραπτή έκθεση όπου αναφέρονται οι λόγοι για τους οποίους επιθυμεί ο υποψήφιος την εισαγωγή του στο

Δ.Π.Μ.Σ. του Τμήματος, αλλά και οι γενικότεροι στόχοι του (επιστημονικοί, επαγγελματικοί, κ.λπ.)

Η επιλογή των υποψηφίων γίνεται με συνεκτίμηση των εξής στοιχείων:

- Γενικός βαθμός και χρόνος λήψης πτυχίου/διπλώματος.

- Βαθμός διπλωματικής εργασίας.

- Συνέντευξη που θα δώσουν οι υποψήφιοι την **23/09/2022** ενώπιον της επιτροπής επιλογής.

- Ερευνητική δραστηριότητα των υποψηφίων, εάν υπάρχει.

- Η άριστη γνώση τουλάχιστον της αγγλικής γλώσσας, η οποία πιστοποιείται με τίτλους σπουδών ή και με ειδική εξέταση.

Περισσότερες πληροφορίες θα παρέχονται από την Γραμματεία του Τμήματος Χημικών Μηχ/κών στο τηλέφωνο 2610-969500, και τον Καθηγητή κ. Γ. Ψαρρά, Τμήμα Επιστήμης των Υλικών τηλ. 2610-996316.

*Πληροφορίες*:

Γραμματεία Τμήματος Χημικών Μηχανικών

Πανεπιστήμιο Πατρών

Καραθεοδωρή 1, Πανεπιστημιούπολη,

GR 265 04 Πατρα

Τηλέφωνα: +30 2610969500, Fax: +30 2610 969532, E-mail: [chemengsecr@upatras.gr](mailto:chemengsecr@upatras.gr)